10 घायल, तीन मंजिला मकान ढहा; मलबे के नीचे 4-5 लोगों के दबे होने की आशंका
Cylinder Blast In Pakistan Jhelum Killed Six People; पाकिस्तान के पंजाब प्रांत के झेलम शहर में रविवार को सिलेंडर ब्लास्ट से 6 लोगों की मौत हो गई, जबकि 10 घायल हो गए। 4 की हालत गंभीर बताई गई है। धमाके की वजह से तीन मंजिला मकान ढह गया। मलबे में 4 से 5
पाकिस्तान के पंजाब प्रांत के झेलम शहर में रविवार को सिलेंडर ब्लास्ट से 6 लोगों की मौत हो गई, जबकि 10 घायल हो गए। 4 की हालत गंभीर बताई गई है। धमाके की वजह से तीन मंजिला मकान ढह गया। मलबे में 4 से 5 लोगों के दबे होने की आशंका है।
पुलिस ने कहा- शुरुआती जांच में यह सिलेंडर ब्लास्ट ही लग रहा
स्थानीय मीडिया ने झेलम के डिप्टी कमिश्नर समीउल्लाह फारूक के हवाले से बताया कि यह हादसा रविवार सुबह 9.45 बजे हुआ है। मलबा हटाने के लिए भारी मशीनरी का इस्तेमाल किया जा रहा है। शुरूआती जांच में यह सिलेंडर ब्लास्ट ही नजर आ रहा है। घायलों को जिला अस्पताल में भर्ती करा दिया गया है।
उन्होंने बताया कि सिलेंडर कैसे ब्लास्ट हुआ, इसकी जांच की जा रही है। अतिरिक्त उपायुक्त (राजस्व) हसन तारिक ने बताया कि गंभीर रूप से घायल हुए लोगों को रावलपिंडी के होली फैमिली अस्पताल में रेफर किया गया है।
दो दिन पहले सरगोधा में एक वैन में लगा सिलेंडर फटने से 7 की मौत हुई थी
दो दिन पहले 8 जुलाई को पंजाब के ही सरगोधा में एक वैन में लगा सिलेंडर फट गया था। इस हादसे में 7 लोगों की मौत हुई थी, जबकि 14 लोग घायल हुए थे। पिछले महीने लाहौर में भी सिलेंडर ब्लास्ट हुआ था, उस हादसे में तीन बच्चों समेत पांच लोग मारे गए थे।